Համաուկրաինական «Մայդան» միություն

**Համաուկրաինական «Մայդան» միություն** (), կարճատև քաղաքացիական և քաղաքական դաշինք, որը ձևավորվել է Ուկրաինայում Եվրամայդանի բողոքի ցույցերի ժամանակ։ Հիմնադրվել է 2013 թվականի դեկտեմբերի 22-ին և նպատակ է ունեցել համակարգել ընդդիմության ջանքերը նախագահ Վիկտոր Յանուկովիչի կառավարության դեմ։ Կազմակերպությունը մեծ մասամբ անգործուն է դարձել 2014 թվականի ուկրաինական հեղափոխությունից հետո և պաշտոնապես լուծարվեց նույն տարվա վերջին։

Ստեղծելով Ուկրաինայի նոր սահմանադրություն և հեռացնելով կոռումպացված դատավորներին ու դատախազներին, այն նաև նպատակ է ունեցել կազմակերպել ընդդիմությունը նախկին ռեժիմի դեմ, որը գլխավորել է նախագահ Վիկտոր Յանուկովիչը, ինչպես նաև համակարգել բողոքի շարժումը երկրի բոլոր շրջաններում։ Գործնականում դա նշանակում է ընդլայնել կազմակերպության նպատակներին աջակցությունը իշխանամետ և նախագահամետ հենակետ համարվող Արևելյան Ուկրաինայում։

Եվրամայդանի ժամանակ կազմակերպությունը նպատակ է ունեցել միլիոնավոր ուկրաինացիների անդամագրել։ Կազմակերպության համանախագահ Արսենի Յացենյուկի խոսքով՝ «դա մի փոքր նման կլինի Լեհաստանում տեղի ունեցած «Համերաշխություն» շարժմանը»։

## Պատմություն
2013 թվականի նոյեմբերի 30-ին ընդդիմադիր «Բատկիվշչինա», «Ուկրաինական ժողովրդավարական դաշինք հանուն բարեփոխումների» և «Սվոբոդա» կուսակցությունները ստեղծել են Ազգային դիմադրության շտաբը։ Այդ ժամանակ նրանք ունեին Գերագույն Ռադայի (Ուկրաինայի ազգային խորհրդարան) 450 տեղերից 168-ը։

2013 թվականի դեկտեմբերի 22-ին՝ Եվրամայդանի բողոքի ցույցերի հինգերորդ շաբաթում (Կիևում 100,000 մարդ է մասնակցել հավաքին), խոշոր ընդդիմադիր կուսակցություններն ու անկուսակցականները ստեղծել են «Մայդան» անունով համազգային քաղաքական շարժում։ «Մայդանը» վերաբերել է Մայդան Նեզալեժնոստիի մականունին, որտեղ կենտրոնացած են եղել Եվրամայդանի բողոքի ցույցերը։ Շարժման նպատակն է եղել ընդլայնել Եվրամայդանի աջակցությունը Արևելյան Ուկրաինայում, որտեղ կենտրոնացած է եղել Ազարովի երկրորդ կառավարության և նախագահ Վիկտոր Յանուկովիչի աջակցության բազան։(Շարժման առաջին օրը) ընդդիմության առաջնորդ Արսենի Յացենյուկը հայտարարել է. «Յուրաքանչյուր մարդ, որը ցանկանում է արդար և ազնիվ ապագա, պետք է կողմ լինի այս շարժմանը»։ 2013 թվականի դեկտեմբերի 24-ից կազմակերպությունը սկսել է անդամներ ընդունել։

2014 թվականի փետրվարին նախագահ Վիկտոր Յանուկովիչի պաշտոնանկությունից հետո «Մայդան» համաուկրաինական միությունը փաստացի դադարեցրել է գործունեությունը։ Դրա անդամներից շատերը միացել են պետական պաշտոնների, քաղաքացիական կազմակերպությունների կամ նոր բարեփոխումների շարժումների։ Արսենի Յացենյուկը դարձել է Ուկրաինայի վարչապետ, իսկ Վիտալի Կլիչկոն ընտրվել է Կիևի քաղաքապետ։ Կազմակերպության գործունեությունը ոչ ֆորմալ կերպով ներառվել է հետհեղափոխական ավելի լայն քաղաքական նախաձեռնությունների մեջ։

## Ազդեցություն
Կարճատև լինելով հանդերձ՝ «Մայդան» համաուկրաինական միությունը կարևոր դեր է խաղացել Ուկրաինայի ընդդիմության միավորման գործում Եվրոմայդան շարժման ընթացքում։ Դրա կառուցվածքը ոգեշնչել է հետագա քաղաքացիական շարժումները, ինչպիսիք են *«Ռեֆորմների վերակենդանացման փաթեթը»* և տարածաշրջանային կամավորական ցանցերը, որոնք ձևավորվել են 2014 թվականի Արևելյան Ուկրաինայում հակամարտությունից հետո։

## Նպատակներ
Կազմակերպությունը մի քանի նպատակ է ունեցել՝
*Ուկրաինայի նոր Սահմանադրության ձևավորումը, «ուկրաինացի ժողովուրդը պետք է զգա, որ իրենք են կառավարում երկիրը»
*Ուկրաինայի համար գործողությունների ծրագրի մշակում՝ յուրաքանչյուր քաղաքականության ոլորտի համար խմբեր ձևավորելով՝ սկսած տնտեսականից մինչև արտաքին քաղաքականություն
*խմբերի ձևավորում, որոնք իրավաբանական, ֆինանսական և կազմակերպչական աջակցություն են ցուցաբերում Եվրոմայդանի  ակտիվիստներին, որոնք հետապնդվում են բողոքի ցույցերին մասնակցելու համար, մասնավորապես Խարկովում և Օդեսայում
*2014 թվականի Ուկրաինայի նախագահական ընտրությունների «մասնակցություն և պաշտպանություն»
*հիմնել մասնաճյուղեր 20 շրջաններում
*Ուկրաինայի զարգացման ռազմավարություն մինչև 2025 թվականը

## Կազմակերպություն
Կազմակերպության համանախագահներն են Յուլիա Տիմոշենկոն և Արսենի Յացենյուկը Բատկիվշչինայից, Վիտալի Կլիչկոն՝ Ուկրաինական ժողովրդավարական դաշինք հանուն բարեփոխումներից, Օլեհ Տյահնիբոկը՝ Սվոբոդայից, Կիև-Մոգիլայի ակադեմիայի ազգային համալսարանի նախագահ Սերխի Կվիտը, *Ուկրաինայի Երրորդ Հանրապետություն* կուսակցությա ղեկավար Յուրի Լուցենկոն։

Կազմակերպության խորհրդի կազմում ընդգրկված են եղել Տարաս Բոյկոն, Ալեքսեյ Խարանը, Վասիլ Հացկոն, Իհոր Ժդանովը, Անդրեյ Իլյենկոն, Իրենա Կարպան, Սերխի Կվիտը, Վյաչեսլավ Կիրիլենկոն, Իհոր Կոլյուշկոն, Վիտալի Կիլչկոն, Ռուսլան Կոշուլինսկիուլը, Իվան Կոշուլինսկիուլը, Ռուսլանան, Յուրի Լուցենկոն, Մարիա Մատիոսը, Անդրեյ Մոխնիկը, Վալերի Պացկան, Օլեհ Օսուխովսկին, Ալեքսանդր Պոլոժինսկին, Վիտալի Պորտնիկովը, Սերխի Ռախմանինը, Յեհոր Սոբոլիևը Յուլիա Տիմոշենկո, Ալեքսանդր Տուրչինովը, Օլեհ Տյահնիբոկը, Վալերի Չալին, Ռեֆատ Չուբարովը, Վիկտոր Չումակը, Զորյան Շկիրյակը, Ելիզավետա Շեպետիլնիկովան և Արսենի Յացենյուկը։

## Ծանոթագրություններ

## Արտաքին հղումներ
*Official website 

Կատեգորիա:2013 հիմնադրումներ Ուկրաինայում
Կատեգորիա:Եվրամայդան
Կատեգորիա:Ուկրաինայի հասարակական շարժումներ